Diari Oficial de la Generalitat Valenciana


Sumari del DOGV 839, del 06-06-1988 (1988/811280)

ORDRE de 28 d'abril de 1988, de la Conselleria de Cultura, Educació i Ciència, per la qual s'estableix la introducció de la informàtica en els Centres Públics d'Ensenyaments no Universitaris.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/28/(5)/dof/vci/html**

### Dades del document

Número de DOGV
:   839

Data del DOGV
:   06-06-1988

Secció del DOGV
:   DISPOSICIONS GENERALS

Número del document
:   1988/811280


Data del document
:   28-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 28 d'abril de 1988, de la Conselleria de Cultura, Educació i Ciència, per la qual s'estableix la introducció de la informàtica en els centres públics d'ensenyaments no universitaris.  
Com a conseqüència de l'aplicació de l?Ordre d'11 de desembre de 1985 (DOGV de 8 de gener de 1986), per la qual s'establia el procediment que havien de seguir els Centres docents públics de Batxillerat i Formació Professional per ser dotats amb equips informàtics en el curs 1985/86, la Conselleria de Cultura, Educació i Ciència ha experimentat un conjunt d'activitats educatives basades en aplicacions de la informàtica en els Ensenyaments Mitjans partint dels següents objectius fonamentals:  
- Millorar la qualitat de l?Ensenyament i contribuir a la millora del procés d'aprenentatge, dins un març pedagògic adequat, mitjançant la utilització de noves eines proporcionades per aquesta tecnologia.  
- Facilitar l'aprenentatge a través del descobriment, unint els principis pedagògics fonamentals d'activitat i individualització i fomentant la participació de l'alumne en la tasca de formació.  
- Preparar l'alumne per a un comportament social de comunicació i integració.  
- Subministrar al professorat el suport tècnic i la formació adequada per desplegar, en un ambient de renovació pedagògica constant, la tasca docent que tenen encomanada.  
- Coordinar les diferents activitats innovadores que sorgeixen en aquest camp per part del professorat.  
Partint dels resultats positius de l?Experiència, la Conselleria de Cultura, Educació i Ciència considera convenient l'ampliació d'aquesta Introducció de la Informàtica a tots els Centres públics d'Ensenyaments no Universitaris, que ho sol·liciten.  
En virtut d'això, i fent ús de les competències que m'atribueix la normativa vigent i, en particular, el Decret del Consell 95/1987, de 17 d'agost (DOGV núm. 649, de 27-8-87), pel qual s'aprova el Reglament Orgànic i Funcional de la Conselleria de Cultura, Educació i Ciència.  
ORDENE  
Article primer  
Crear el Pla d'Introducció de la Informàtica en els nivells educatius no universitaris, en l?àmbit competencial de la Comunitat Valenciana.  
Article segon. Contingut del Pla  
Haurà d'estar basat en la realització coordinada dels aspectes següents:  
A) Selecció i adquisició de mitjans informàtics.  
La contractació del subministrament, lliurament i instal·lació del material informàtic per a Centres d'Ensenyaments no Universitaris amb destinació a Centres dependents de la Conselleria de Cultura, Educació i Ciència, es realitzarà mitjançant un concurs públic anual.  
B) Selecció de Centres que participen en l?Experiència.  
Aquesta selecció es portarà a terme anualment, si així ho aconsella l'avaluació parcial de l?Experiència, mitjançant la convocatòria d'un concurs per a ampliar el nombre de Centres participants en el Pla d?Introducció de la Informàtica en els Ensenyaments no Universitaris, d'acord amb les bases que l?esmentada convocatòria establirà.  
C) Formació del professorat.  
Atés que el professorat és la clau per a l?òptim desplegament del Pla, s'organitzaran i potenciaran els cursos, els seminaris i les reunions oportunes per a dotar el professorat de la formació informàtica necessària a fi que aquests assumesquen les innovacions tècniques i metodològiques en benefici de les activitats pedagògiques.  
D) Seguiment i Avaluació de l?Experiència.  
Tota innovació educativa ha de ser suficientment flexible per poder modificar els seus plantejaments quan la realitat d'aquesta ho aconselle. S'establirà, per tant, un mecanisme d'avaluació que afavoresca el desplegament i l'adequació de l?Experiència.  
La planificació i el seguiment de l?Experiència es portarà a terme a través de l?Equip Coordinador de la Informàtica en els Ensenyaments no Universitaris creat amb aqueix fi.  
DISPOSICIO FINAL  
La Direcció General d'Ordenació i Innovació Educativa dictarà les instruccions oportunes per al desplegament i l?execució del que disposa aquesta Ordre que entrarà en vigor l?endemà de la publicació en el Diari Oficial de la Generalitat Valenciana.  
València, 28 d'abril de 1988.  
El Conseller de Cultura Cultura, Educació i Ciència,   
CEBRIÀ CISCAR I CASABAN


Còpia Permalink ELI